Munisipaliteit vermis twee baie duur paleArgieffoto Die pale is op die munisipaliteit se bateregister aangedui, maar Terence Nombembe, ouditeur-generaal, en sy span kon hulle nie opspoor toe hulle die munisipaliteit verlede jaar geoudit het nie, het City Press Sondag berig. Die pale, wat gebruik word om kragkabels aan mekaar te verbind, is glo in Oukasie, ‘n informele nedersetting in Brits, opgerig. Die bateregister het die koste van ‘n 11m-paal as R1.2 miljoen aangedui en ‘n 9m-paal as R1.85 miljoen. ‘n Bron in die elektrisiteitsbedryf het egter gesê dat die gemiddelde prys van ‘n 11m-paal sowat R1 000 is en ‘n 9m-paal ongeveer R550. Luidens die ouditeur-generaal se tussentydse bestuursverslag is die pale slegs twee items op die bateregister wat nie opgespoor kon word nie. Die totale waarde van bates wat vermis word of waarvan daar nie rekenskap gegee kan word nie, beloop R1 miljard. Ander items was “grond vir parkering” teen R1.1 miljoen, ‘n besoekerstoel teen R828, en ‘n kantoor en toilet van nagenoeg R1 miljoen. Die munisipaliteit het aan die koerant gesê hy het nie ‘n volledige afskrif van die verslag nie, en toe gesê die syfers hou nie net verband met die twee pale nie, maar alle pale wat vir die elektrisiteitsprojek gebruik is.